Kõige rohkem sõnavõtte ja vaidlusi põhjustasEesti Kongressi otsus riigivõimust Eestis (ettekandja Ants Erm), kus kongress väljendas nõuet, et Põhiseaduslik Assamblee saaks volitused vastu võtta 1938. a. kodakondsusseaduse rakendusotsuse, Riigikogu valimisseaduse, õiguse läbi viia Põhiseaduse referendumi ja korraldada Riigikogu valimised juhul, kui Ülemnõukogu ei täida Eesti Kongressi poolt vajalikuks peetud nõudmisi. Enne otsuse hääletamist nõuti kvoorumi kontrolli, vajalik häälte arv oli 245, saalis viibis hääletamise ajal väga napp enamus ehk 251 saadikut. Niisiis oli kongress esmakordselt kvoorumi puudumisele väga lähedal, ja puudus just enamus Rahvarinde saadikuid. Otsuse lõpphääletusel oli poolt 186, vastu 13 ja 38 erapooletut.